Mandailing (sajak)

'''Mandailing''' Ima sajak na ibaen [[Willem Iskander]] satontang luak dot hangoluan i Mandailing. salain i adong juo do ende-ende na adong i mandailing ima sabgaian i pake tu naposo-poso dohot tu bujing-bujing tai tong pas maso panjajahan i adong juo ma ende na marbontuk parlawanan tu panguasa i maso i pas panjajahan bagen

== Ende-ende parlawanan tu panjajahan ==
Boti bargot, boti puli

di jae julu ni Barbaran

Boti saro, boti kopi

boti rumput ni hajaran.


Sipuntung na tartobing,

si roken manopi-nopi

Muda untung na tarlobi,

halak tu poken iba tu kopi.


Intap kuligi Tanobato,

anta marmombang kare-kare;

Intap muli alak Ulando,

anta sumonang kate-ate.

== Ende-ende poso-poso bujing-bujing ==
1.Gambir ni naga sontang

Dumarondom bona ni bulu

Matanta pe nian patontang

Dungma sombu halulungun


2 Nitaba siayundolok

Na marumbak tu hayu na rumbunon

Dung baya pabalik-balik dolok

Nilabu tombom silungunon


3. Niahuai binoto

Dapot disabi sarıumbungan

Niahuai baya binoto

Dapot di ari paruntungan


4. Rindang kurindangi

Sarung ni raut kubarbari

Tu ginjang kusigei

Tu ipar ni laut kurayari


5. Ambasang ni sipajao

Dirombar kodong do lidina

Pamatang padao-dao

Dihombar modom do tondina yang dicintainya


6. Ter! ning baja bulu

Mangite landuk di tomboman

Panyerbeng ni mata muyu

Songon raut na tajoman !


7. Nirambas unte mungkur

Na madabu dohot na mata

Ngada aru binoto tutur

Dibaon impol ni mata


8. Udon do huali

Pardahanan tu Barumun

Huahua do ulani

Pangantak ni na malungun


9. Alogo ni alogo

Alogo ni tobing Barumun

Niahua do ulani

Pangantak ulang malungun?


10. Harias ni Panobasan

Talpokon ni na mandurung

Arian so habolasan

Potang ari markalalungun


11. Masa lancat na hinan

Masa tarutung ma sannari

Padanta na hinan

Pasombu lungun ma sannari


12. Manuk kulabu sende

Na nitambat di dulang-dulang

Dung, baya ! na so marsere

Dilangkup kalak boru tulang


13. Sitopu ma sannari

Muli sitarak do i sógot

Martomu ma sannari

Muli marsarak do i sógot


14. Didok ko na so adong sorkamu

Moldop do mata incirmu

Didok ke na so adong rohamu

Moncong do panailimu !


15. Aek simate-mate

Paridian ni paspar kuring

Jaru pe i dalan mate

Ngada tarorom so mangkuling


16. Labujir ni Tabuyung

Malua horbo di pompangan

Manulak di bona bulu

Mamun ko di bagas partandangan

== Sajak ==

O, Mandailing Godang,<br>
Tano ingananku sorang,<br>
Na niatir ni dolok na lampas,<br>
Na nijoling ni dolok na martimbus,<br>
Ipulna na laing bubus!<br>

Tor Sihite tingon julu;<br>
Patontang dohot tor Barerang<br>
Gurung-gurungna manompi Lubu,<br>
Bohina mangadap tu dolok Sigantang.<br>

Muda Hutalihon tu utara,<br>
Laho manindo tu irisanna,<br>
Jongjong ma huida Lubuk Raya,<br>
Asa manjoling dook Malea.<br>

Muda Hutindo tingon Bania,<br>
Hutatap ma aek ni Batang Gadis,<br>
Mangelduk-elduk dalannia,<br>
Atir hamun jior marbaris.<br>

Jaru pe ia aek na rara,<br>
Na suntut godang jaotanna,<br>
Tombal bondar panombar saba,<br>
Tusi ma da muarana.<br>

O na marsaba na bolak,<br>
Muda disabur ho sajual same,<br>
Dapot ho ma onom pulu jual mulak.<br>
Ho ma na garang manggadis eme.<br>

Na tumbur ma nian tanomu,<br>
Tai laing tong do ho longang,<br>
Jaru momo pe dibaen hosuan-suanon mangolu,<br>
Inda ro halak tu ho mardagang<br>
  
Aha ma rohai tue!<br>
Dalanna so nada rami,<br>
Anso Torang di rohanami.<br>

Ia di Jae ni Batang Angkola,<br>
Taringot tu Aek Godang,<br>
Songon na muntul ia mulak,<br>
Baon sompit boluson tu Batang Singkuang<br>

Muda ro sirumondap udan,<br>
Magodang ma batang ni aek,<br>
Dibaon sompit hadabuan,<br>
Jadi tu darat doma manaek.<br>

I ma da, dongan, dalanna,<br>
Anso Jadi bonca-bonca,<br>
Holas na haruar tingon bagasnna,<br>
Arun sajo do diobansa.<br>

Adong halak ruar<br>
Na mian di Panyabungan,<br>
Tibu ia haruar,<br>
Baon ia madung busungan,<br>

Inda, ale hum i sajo,<br>
Dalan ni jagal ngada manjadi<br>
Tai adong dope dabo,<br>
Tor Pangolat ngada tarbolus padati<br>
   
Tai jaru songon i ba,<br>
Dengganmu sai hurang,<br>
Nada huparmuda ba,<br>
Angke dison ma huida parjoloa ari torang.<br>

Tinggal ma ho jolo ale,<br>
Anta piga taon nada huboto,<br>
Muda huida ho mulak muse<br>
Ulang be nian sai maoto<br>

Laho hita marsalak,<br>
Marsipaingot dope au di ho,<br>
Ulang lupa paingot danak,<br>
Manjalahi bisuk na peto<br>

== Pautan ruar ==
* [http://patuandolok.blogspot.com/2010/02/sajak-sajak-willem-iskander.html?m=1 Sajak Willem Iskander i blog ni Patuan Dolok]

[[Kategori:Sastra Mandailing]]
Mandailing Ima sajak na ibaen Willem Iskander satontang luak dot hangoluan i Mandailing. salain i adong juo do ende-ende na adong i mandailing ima sabgaian i pake tu naposo-poso dohot tu bujing-bujing tai tong pas maso panjajahan i adong juo ma ende na marbontuk parlawanan tu panguasa i maso i pas panjajahan bagen

 Ende-ende parlawanan tu panjajahan 
Boti bargot, boti puli

di jae julu ni Barbaran

Boti saro, boti kopi

boti rumput ni hajaran.

Sipuntung na tartobing,

si roken manopi-nopi

Muda untung na tarlobi,

halak tu poken iba tu kopi.

Intap kuligi Tanobato,

anta marmombang kare-kare;

Intap muli alak Ulando,

anta sumonang kate-ate.

 Ende-ende poso-poso bujing-bujing 
1.Gambir ni naga sontang

Dumarondom bona ni bulu

Matanta pe nian patontang

Dungma sombu halulungun

2 Nitaba siayundolok

Na marumbak tu hayu na rumbunon

Dung baya pabalik-balik dolok

Nilabu tombom silungunon

3. Niahuai binoto

Dapot disabi sarıumbungan

Niahuai baya binoto

Dapot di ari paruntungan

4. Rindang kurindangi

Sarung ni raut kubarbari

Tu ginjang kusigei

Tu ipar ni laut kurayari

5. Ambasang ni sipajao

Dirombar kodong do lidina

Pamatang padao-dao

Dihombar modom do tondina yang dicintainya

6. Ter! ning baja bulu

Mangite landuk di tomboman

Panyerbeng ni mata muyu

Songon raut na tajoman !

7. Nirambas unte mungkur

Na madabu dohot na mata

Ngada aru binoto tutur

Dibaon impol ni mata

8. Udon do huali

Pardahanan tu Barumun

Huahua do ulani

Pangantak ni na malungun

9. Alogo ni alogo

Alogo ni tobing Barumun

Niahua do ulani

Pangantak ulang malungun?

10. Harias ni Panobasan

Talpokon ni na mandurung

Arian so habolasan

Potang ari markalalungun

11. Masa lancat na hinan

Masa tarutung ma sannari

Padanta na hinan

Pasombu lungun ma sannari

12. Manuk kulabu sende

Na nitambat di dulang-dulang

Dung, baya ! na so marsere

Dilangkup kalak boru tulang

13. Sitopu ma sannari

Muli sitarak do i sógot

Martomu ma sannari

Muli marsarak do i sógot

14. Didok ko na so adong sorkamu

Moldop do mata incirmu

Didok ke na so adong rohamu

Moncong do panailimu !

15. Aek simate-mate

Paridian ni paspar kuring

Jaru pe i dalan mate

Ngada tarorom so mangkuling

16. Labujir ni Tabuyung

Malua horbo di pompangan

Manulak di bona bulu

Mamun ko di bagas partandangan

 Sajak 

O, Mandailing Godang,
Tano ingananku sorang,
Na niatir ni dolok na lampas,
Na nijoling ni dolok na martimbus,
Ipulna na laing bubus!

Tor Sihite tingon julu;
Patontang dohot tor Barerang
Gurung-gurungna manompi Lubu,
Bohina mangadap tu dolok Sigantang.

Muda Hutalihon tu utara,
Laho manindo tu irisanna,
Jongjong ma huida Lubuk Raya,
Asa manjoling dook Malea.

Muda Hutindo tingon Bania,
Hutatap ma aek ni Batang Gadis,
Mangelduk-elduk dalannia,
Atir hamun jior marbaris.

Jaru pe ia aek na rara,
Na suntut godang jaotanna,
Tombal bondar panombar saba,
Tusi ma da muarana.

O na marsaba na bolak,
Muda disabur ho sajual same,
Dapot ho ma onom pulu jual mulak.
Ho ma na garang manggadis eme.

Na tumbur ma nian tanomu,
Tai laing tong do ho longang,
Jaru momo pe dibaen hosuan-suanon mangolu,
Inda ro halak tu ho mardagang
  
Aha ma rohai tue!
Dalanna so nada rami,
Anso Torang di rohanami.

Ia di Jae ni Batang Angkola,
Taringot tu Aek Godang,
Songon na muntul ia mulak,
Baon sompit boluson tu Batang Singkuang

Muda ro sirumondap udan,
Magodang ma batang ni aek,
Dibaon sompit hadabuan,
Jadi tu darat doma manaek.

I ma da, dongan, dalanna,
Anso Jadi bonca-bonca,
Holas na haruar tingon bagasnna,
Arun sajo do diobansa.

Adong halak ruar
Na mian di Panyabungan,
Tibu ia haruar,
Baon ia madung busungan,

Inda, ale hum i sajo,
Dalan ni jagal ngada manjadi
Tai adong dope dabo,
Tor Pangolat ngada tarbolus padati
   
Tai jaru songon i ba,
Dengganmu sai hurang,
Nada huparmuda ba,
Angke dison ma huida parjoloa ari torang.

Tinggal ma ho jolo ale,
Anta piga taon nada huboto,
Muda huida ho mulak muse
Ulang be nian sai maoto

Laho hita marsalak,
Marsipaingot dope au di ho,
Ulang lupa paingot danak,
Manjalahi bisuk na peto

 Pautan ruar 
 Sajak Willem Iskander i blog ni Patuan Dolok

Kategori:Sastra Mandailing